section_heading: Terapija
paragraph_text: U epizodi "Denial, Anger, Acceptance" Tony s dr. Melfi razgovara o Jackiejevu raku. Ona to pokuša iskoristiti kao primjer Tonyjeva negativnog razmišljanja koje pridonosi njegovoj depresiji. Tony se razbjesni i izleti jer smatra kako ga ona pokušava prevariti i manipulirati njegovim mislima koristeći slike koje ukrašavaju njezin ured. Nakon što se Jackiejevo stanje pogorša, Tonyja poslovni partner nazove Frankensteinom, a on se vraća na terapiju kako bi razgovarao o tim stvarima s dr. Melfi — ona ga upita osjeća li se kao čudovište.